Here is a page extracted from Wikipedia that may contain CSS, HTML, and a lot of unformatted text.

Title: Marrón
Content: O marrón (d'o francés <marron, «castanya») ye una color secundaria u composada, en sentiu cheneral se troba entre as colors foscas y no guaire saturadas, y conta con buena cosa de presencia en a naturaleza.

A color marrón a sobén se troba en a fusta, en a tierra, en o pelo d'humans y animals, en as plumas d'as aus, en o color de uellos y en a pigmentación de piel. D'alcuerdo con enquestas d'opinión feitas en Europa y Estaus Unius, o marrón estaría la color menos estimada por o publico en asocoiar-se con conceptos negativos como a simpleza, lo rustico, o bardo, os excrementos u a pobreza. Atros conceptos mas positivos que se le'n podría asociar podrían estar bels alimentos, a calidez, a naturaleza u l'agüerro.

En as luengas iberorromances, como l'aragonés, i hai conceptos pa los que o tono marrón se nombra con atras parablas mas especificas, como son castanyo en o caso d'a color de pelo y uellos d'as personas, y pardo en os animals y terrenos. En aragonés, l'adchectivo relacionau con a color marrón ye «marronisco». La razón d'a manca d'emplego de marrón en toponimia y zoonimia se debe a estar un galicismo recient.

Imáchens

Enlaces externos

Referencias 

Colors
Galicismos